open-index/open-wikipedia-markdown huggingface dataset:
Kryptologi

**Kryptologi** er vitenskapen om sikker (vanligvis hemmelig) kommunikasjon. Den omfatter kryptografi (utvikling av kryptosystemer, metoder for å forvrenge meddelelser så at uvedkommende ikke kan lese dem) og kryptoanalyse (metoder for å forsere, «knekke», kryptert tekst).

I moderne tid anser man også metoder for autentisering å være en del av kryptologien, da disse anvender lignende metoder og har lignende formål som kryptologien forøvrig. Koder og metoder for å gjemme meddelelser, steganografi inngår ikke i kryptologiens område.

## Kryptografi
Det er umulig å med sikkerhet vite når kryptografi ble anvendt for første gang. For eksempel anvendte Lysander av Sparta kryptografi da han i 404 f.Kr. fikk vite at Farnabazos i Persia planla å angripe Sparta. I dette tilfellet ble det anvendt en *scytale* som er en trestav som man vikler en lær- eller pergamentremse rundt. På remsen kan man siden skrive meddelelsen og når man vikler av remsen så er bokstavene omrokert slik at kun en person med en lik trestav kan lese meddelelsen.

## Kryptoanalyse
Kryptoanalyse er mye yngre. Et lenge anvendt verktøy var frekvensanalysen.

## Referanser
NOU 2017: 8, Graver-utvalget

**Graver-utvalget av 2015** var et norsk statlig utvalg nedsatt av Erna Solbergs regjering 7. mai 2015 for å utrede etablering av nye særdomstoler. Utvalget hadde sitt navn fra utvalgslederen, Hans Petter Graver.

Utvalget utredet særdomstoler for barne- og familiesaker og for utlendingssaker. Utvalget skulle også se på hurtigspor i de alminnelige domstolene for enkelte straffesakstyper. Utvalget skulle levere sin sluttrapport, en såkalt norsk offentlig utredning (NOU), innen 31. januar 2017. Rapporten, «NOU 2017: 8 Særdomstoler på nye områder?», ble overlevert i mars 2017.

## Medlemmer
* Hans Petter Graver (leder)
* Anne Margrethe Lund
* Tore Roald Riedl
* Brynjulf Risnes
* Christofer Eriksen
* Geir Kjell Andersland
* Hanne Merete Jendal
* Karl Otto Thorheim
* Kristin Otterlei
* Stig Hjalmar Torsteinson
* Solveig Moen
* Hilde Stoltenberg
* Siv Hallgren
* Kirsti Ramberg

## Referanser
Mars-programmet

**Marsprogrammet** var et romfartsprogram startet av Sovjetunionen i tidsrommet 1960 til 1973. Formålet var å sende romsonder forbi, i bane og på overflaten til Mars.

De første fartøyene var små, og ble sendt opp med Molniya-raketten. Proton-K-raketten ble brukt til å skyte opp større fartøy på fem tonn. Proton-K feilet på de første to oppskytningene i 1969. Pålitelighet var et problem i det russiske programmet fra slutten av 60-tallet til tidlig 70-tallet. Dette ble derimot endret på da videreutvikling av raketter og fartøyer ble prioritert over å introdusere helt nye. 

I tillegg til Mars-programmet hadde Sovjetunionen allerede sendt en sonde til Mars igjennom Zond-programmet Zond 2, men sonden feilet på veien. To fartøy til ble sendt i løpet av Phobos-programmet. I 1996 skjøt Russland fart Mars 96, det første interplanetariske oppdraget siden oppløsningen av Sovjetunionen. Oppdraget ble mislykket da sonden ble ødelagt under oppskyting. 

## Romskip
### Mars 1M
De første sovjetiske forsøkene på å sende sonder til Mars var med to Mars 1M-fartøy som begge veide ca. 650&nbsp;kg. Begge ble skutt opp i 1960, men mislykket å komme i bane. Romfartøyet ble omtalt som *Marsnik* av vestlig media.

### Mars 3MV
Mars 1 ble skutt opp i 1962, men feilet på veien til Mars. Mars 2MV-4 No.1 og Mars 2MV-3 No.1 på om lag 900&nbsp;kg ble skutt opp samme år, men kom ikke ut av jordas bane på grunn av feil med bærerakettens øvre steg. 

### Mars 2M
Mars 2M No.521 og Mars 2M No.522, kjent som Mars 1969A og B var tyngre fartøy på henholdsvis 4,9 og 5,5 tonn. De ble skutt opp med Proton-K raketter og besto av banefartøy. Begge ble ødelagt under oppskytning.

### Mars 4M
Mars 4M-fartøyet ble brukt i både Mars 2 og Mars 3 -oppdragene. Fartøyene var identiske, og bestod av et banefartøy, og en landingsenhet. Mars 4M var det første fartøyet som nådde overflaten på Mars igjennom Mars 3-oppdraget.

Primæroppdragene var å avbildet overflaten og skyer, måle temperatur, studere topografien, sammensetningen og de fysiske egenskapene til overflaten, overvåke solvinder og de interplanetariske magnetfeltene samt fungere som en kommunikasjonsrelé fra landingsfartøyene til jorda.

#### Mars 2

*Oppskyting:
**Mars 2: 19. mai 1971 kl 16:22:44 UTC
*Oppskytingsmasse (inkludert drivstoff):
**Kombinert: 4 650&nbsp;kg
**Banesonde: 3 440&nbsp;kg
**Landingsfartøy: 1 210&nbsp;kg
*Dimensjoner: 4,1 meter høy, 2 meter bred (5,9 meter med utfoldet solpanel)
Mars 2 slapp løs nestigningsmodulen 4,5 timer før den nådde Mars 27. november 1971. Nedstigningsmodulen nådde atmosfæren med en fart på ca. 6&nbsp;km/s med en langt brattere vinkel enn planlagt. Nedstigningssystemene feilet, og landeren krasjet på , som førte til at Sovjetunionen hadde første ubemannede landing på Mars. I mellomtiden forflyttet banefartøyet seg til en bane på 1 380 x 24 940&nbsp;km, en 18-timers bane rundt Mars med en helling på 48,9 grader. Vitenskapelige instrumenter ble tatt i bruk i en periode på 30 minutter hver gang fartøyet nådde periapsisen.

## Referanser
Service hydrographique du Canada

**Service hydrographique du Canada** (fransk) eller **Canadian Hydrographic Service** (engelsk) er Canadas sjøkartverk. Verket ble opprettet i 1883 og er en del av vitenskapsdivisjonen i Pêches et Océans Canada. Det har omkring 300 ansatte.

Sjøkartverket undersøker og måler Canadas navigable innsjøer og elver, De store sjøer, og Atlanterhavets, Stillehavets og Nordishavets kyster. Slike hydrografiske undersøkelser omfatter dybder, geografiske fenomener, farer mot seiling, menneskeskapte og naturlige sjømerker, tidevann, havstrømmer og havnivåer og beskrivelser av sjøbunnen.

Service hydrographique du Canada distribuerer 300&nbsp;000 sjøkart, tidevannstabeller og andre nautiske publikasjoner hvert år.

## Referanser


## Eksterne lenker
*
Melt sandwich

En **melt sandwich**, også kalt **toasted cheese sandwich** (toastie), er en sandwich laget med brød og en form for fyll med ost, i blant revet, som grilles eller stekes til osten er smeltet.

Et vanlig fyll er tunfisk med majones, som da kalles *tuna melt sandwich*. Andre populære varianter har skinke, roastbiff, kyllingkjøtt, kalkunkjøtt eller karbonadekjøtt (*hamburger patty*, som da kalles *patty melt*).

Retten kan serveres som et smørbrød, og det er fyllet som skiller den fra et ostesmørbrød.
Her kommer Julius

«**Her kommer Julius**» er en norsk barnesang skrevet av Terje Formoe for Kristiansand Dyrepark i 1983.

Formoe tok kontakt med daværende direktør i Kristiansand Dyrepark, Edvard Moseid, om å lage en kassett med tema rundt dyrene i dyreparken. Dette fikk han avslag på, men Moseid sa at han kunne skrive en sang om sjimpansen Julius. I løpet av to timer lagde Formoe ferdig både tekst og melodi, og innspillingen ble klar i akkurat tide til å komme i fjerde og siste episode av NRKs serie om Julius. Sangen ble urfremført av Formoe i Kjuttaviga amfiteater den 19. mai 1983.

Sangen om Julius ble en slager, og gikk sin seiersgang i radioprogrammet *[[Norsktoppen]]* på NRK Radio. Sangen ble også en hit i Sverige, og ble spilt flere ganger på svensk radio. Senere samme år ble sangen utgitt på Formoes album *[[Livet er toppen!]]*

## Eksterne lenker
* Julius-sangen 30 år, NRK
Walter Hines Page

**Walter Hines Page** (født 15. august 1855 i Cary i Nord-Carolina i USA, død 21. desember 1918 i Pinehurst i North Carolina) var en amerikansk publisist og diplomat.

## Liv og virke
### Bakgrunn
Page var bror av kongressmedlemmet Robert N. Page. Han studerte ved Trinity College (Duke University), Randolph-Macon College og fra 1871 til 1878 ved Johns Hopkins University.

Page viet seg etter universitetsstudier fra og med 1880 til journalistisk virksomhet og vant stor oppmerksomhet. I 1880-årene ble han betraktet som en av USAs fremste publisister. I årene 1900–1913 utga han magasinet *World's Work*.

### Ambassadør
Forut for valgkampen i 1912 engasjerte han seg tidlig for Woodrow Wilson som presidentkandidat og ble etter dennes valg i 1913 utnevnt til USAs ambassadør i London. Som sådan virket den siden ungdommen sterkt britiskorienterte Page fra 1915 ivrig for USAs inngripen i første verdenskrig på ententens side.

I Washington ble Pages pro-britiske virke oppfattet som anglofil propaganda. Det førte til at det ble et brudd med president Wilson og bragte ambassadøren i miskreditt i hjemlandet. Til slutt fikk USA uansett inn på britisk side i krigen.

Selv om han på dette tidspunkt var av svekket helse, fikk Page forbli på sin ambassadørpost til oktober 1918. Han døde fire måneder etter.

Han ble i 1918 innvalgt i  American Academy of Arts and Sciences.

Page ble begravet på *Old Bethesda Cemetery* i Aberdeen i North Carolina.

## Skrifter i utvalg
* 1902: *The Rebuilding of Old Commonwealths*
* 1905: *A Publisher’s Confession*
* 1909: *The Southerner*, Novelle, Neuauflage: University of South Carolina Press, 2008, ISBN 978-1-57003-729-0

## Referanser


## Litteratur
* Ross Gregory: *Walter Hines Page: Ambassador to the Court of St. James’s*. (1970) The University Press of Kentucky, Lexington 1982, ISBN 0-8131-1198-6
* 

## Eksterne lenker
*
Alvin M. Strauss

**Alvin M. Strauss** (født 1895 i Kendallville, død 1958) var en amerikansk arkitekt fra Indiana av tysk opphav, kjent for å ha tegnet flere betydningsfulle bygninger tidlig på 1900-tallet. Bygninger som står som landemerker i Indiana og Ohio. Han gikk i lære hos kjente arkitekter i Chicago og Fort Wayne. Strauss starte sin egen praksis i Fort Wayne i 1918. Blant hans arbeider er Allen County War Memorial Coliseum, Clyde Theatre, Lincoln Bank Tower, Embassy Theatre og Indiana Hotel i Fort Wayne så vel som Brokaw Theatre i Angola.

Hans arbeider omfatter også utstillingslokaler og administrasjonsbygning i Art Deco-stil til Auburn Cord Duesenberg Automobile Museum, som i 2005 ble erklært som National Historic Landmark.

## Referanser
Jens Lippestad

**Jens Lippestad** (født 16. august 1960) er en norsk flyger og fagforeningsmann, første formann i LO-forbundet Norsk Cockpitforbund, nå styreleder I Felleskjøpet AGRI

Lippestad er odelsgutt til gården Huul i Hobøl. Han valgte imidlertid en utdannelse i en litt annen lei, da han dro til USA og utdannet seg til jagerflyger. 

Han var i USA som utvekslingsoffiser da Gulfkrigen startet i 1990, men ble forhindret fra deltagelse i krigen. Først ble han  stanset, da han som norsk offiser ikke fikk delta i amerikanernes strid så lenge det ikke forelå FN-mandat. Da mandatet etter hvert forelå tok krigen slutt akkurat i det han skulle reise.

Tilbake i Norge ble han etter krigsskole og stabsskole beordret nordover, og var en periode skvadronsjef ved 334 skvadronen på Bodø hovedflystasjon. Etter 18 år i Luftforsvaret vendte han tilbake til det sivile liv og for å drive gården i Hobøl.

I det sivile begynte han en ny karriere som flyger i SAS, i et yrke som i utgangspunktet var både trygt og lukurativt. Snart møtte imidlertid både bransjen, SAS og Lippestad en ny virkelighet, der SAS gikk fra krise til krise mens lavprisselskapene fikk en mer dominerende rolle. Lippestad engasjerte seg i 2004 i fagforeningssammenheng, og ble valgt til leder i Norske SAS-flygeres Forening i 2007. I 2014 ble NSF tatt opp som selvstendig medlemsforbund i Landsorganisasjonen, og fra 2015 ledet Lippestad flygerne i LO, organisert i eget forbund under navnet Norsk Cockpitforbund. Lippestad har vært styremedlem i SAS-konsernet i 12 år. I 2024 ble Lippestad også valgt inn i konsernstyret i Felleskjøpet AGRI, og i 2025 sluttet han i SAS og ble samme år valgt til styreleder i Felleskjøpet AGRI

Han er gift og har tre døtre. 

## Kilder
* Line Scheistøen: «Kampflygeren», *LO-aktuelt* nr. 8 2015, side 20-22.
Den farlige reisen

***Den farlige reisen*** (svensk: *Den farliga resan*) er en bildebok fra 1977 skrevet og illustrert av den finlandssvenske forfatteren Tove Jansson. Boka er skrevet på vers, og er gjendiktet til norsk av André Bjerke i 1978. Boken er den tredje bildeboken med fortellinger om Mummitrollet og hans familie og venner i Mummidalen, og den nest siste av Janssons mummibøker, skrevet sju år etter den forrige.  

Jenta Pernille (svensk *Susanna*) og hennes katt er hovedpersonene i fortellingen. Pernille/Susanna er en helt vanlig jente, og skiller seg slik fra figurene hun møter. Pernille og katten havner i et forvirrende verden med skremmende dyr, en øde havbunn, en vulkan, en solformørkelse og en snøstorm; alt dette er «typiskt muminkatastrofiska händelser». Sammen med bifigurer fra mummiuniverset reiser de gjennom denne verdenen – til fots og i en ballong, helt til de kommer fram til Mummidalen. Mummitrollene finnes i bokas siste del, i «ett land av värme, vänlighet och färg.» «Landskapet som målas upp i […] boken har stark prägel av ett drömlandskap och själsliga projektioner, och är svår att förankra i en igenkännbar geografisk miljö.»

Bildene i boken ble laget før teksten, og bildene har et preg av tablåer eller frosset handling. Boken er både en hyllest til Janssons forbilder Elsa Beskow og John Bauer, og en selvbiografisk eller «metafiktiv […] berättelse om konstnärens väg till världen i mummidalen.» Pernille/Susanna har likhetstrekk med *[[Alice i Eventyrland]]*, i og med sin reise gjennom et forvirrende og farlig bakvendtland, og ved at begge hovedpersonene drives av kjedsomhet, og må forholde seg til verdner som forandres og preges av horror-elementer. Begge blir også utfordret til å bevise sin egen eksistens. Fuglene i boken ligner på fugler som Jansson tegnet i sine illustrasjoner til Alice i Eventyrland.

## Referanser
Vultee V-1

**Vultee V-1** var et amerikansk passasjerfly fra 1930-tallet. Det var et en-motors, lavvinget en-dekker bygget av Airplane Development Corporation konstruert av Gerard Allan Vultee og finansiert av bilprodusenten Errett Lobban Cord.

## Konstruksjon og utvikling
Prototypen (betegnet **V-1**) var et hel-metal, lav-vinget endekker med opptrekkbart understell. Det fløy første gang 19. februar 1933 og hadde plass til seks passasjerer og en pilot. Produkjonsmodellen fikk betegnelsen **V-1A** og hadde noe større og lengre skrog. Det rommet åtte passasjerer og to piloter. Produksjonen opphørte i 1936 etter at 24 fly pluss prototypen hadde blitt bygget.
En sjøflyversjon på pongtonger ble solgt til Sovjetunionen sammen med lisensrettigheter for bygging der. Denne fikk beteglsen **V-1AS** og en eksekutiv- versjon ble betegnet **V-1AD** (for Deluxe). Ingen fly ble bygget i Sovjetunionen.

## Flyet i bruk
American Airlines kjøpe i det minste 13 eksemplarer pluss prototypen (etter at den var modifisert for to piloter) og tatt i bruk i 1934. Det var da de raskeste passasjerfly. De ble brukt på ruter som Great Lakes til Texas. Også Bowen Airlines i Texas brukte flytypen. De ble solgt i 1936 og erstattet med tomotors fly, da amerikanske luftfartsmyndigheter la strenge restriksjoner på en-motors passasjerfly.
 
## Bevarte eksemplarer
Et fly er bevart og utstilt i Virginia Aviation Museum ved Richmond Airport i Virginia og navngitt  *Lady Peace II* for å minnes den opprinnelige Lady Peace som ble brukt for dobbeltkryssingen New York-London-New York. Den ble restaurert og fløyet i 1971 av Harold Johnston fra Colorado.

## Spesifikasjoner (V-1A)

## Referanser


## Eksterne lenker
*
Alf E. Nystad

**Alf Edvard Nystad** (født 2. mai 1948 i Karasjok) ble valgt som representant for Norske Samers Riksforbund til Sametinget for perioden 1989–1993 og igjen for 1993–1997.

Nystad er bosatt i Porsanger, og har arbeidet som kjørelærer.

Han var styremedlem i Norske Samers Riksforbund i årene 1979–1981, og varamedlem for lederen i NSR fra 1991. Han har hatt flere tillitsverv innen samiske organisasjoner, og ledet Autoriserte trafikkskolers landsforbunds avdeling i Finnmark 1987–1989. 

## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*

## Eksterne lenker
* Om Alf Edvard Nystad i Forvaltningsdatabsen, NSD
Ferdinand Karmelk

**Ferdi Karmelk**  (født 1. juni 1950, død  20. august 1988) var en nederlandsk gitarist. 

Fra 1973 var Karmelk medlem av flere nederlandske band, deriblant *Wild Romance* med Herman Brood, før han ble gitarist for Nina Hagen. Han skrev sangene *Smack Jack* og *Dread Love*  til Hagens album ''NunSexMonRock. 

Karmelk, som døde 38 år gammel, er far til skuespillerinnen Cosma Shiva Hagen.

## Referanser


## Eksterne lenker
* 
* 
* Nina Hagen og Ferdi Karmelk på østerriksk TV Club 2 i 1979
Skurken i Mummihuset

***Skurken i mummihuset*** (svensk: *Skurken i muminhuset*) er en fotobildebok fra 1980 skrevet av den finlandssvenske forfatteren Tove Jansson. Boken er den fjerde bildeboken med fortellinger om Mummitrollet og hans familie og venner i Mummidalen; det er den eneste av Janssons mummibøker som ikke er illustert med hennes egne illustrasjoner.

Fotografiene er tatt av broren Per Olov Jansson. Den to meter høye modellen av mummihuset er modellert av Tove Janssons samboer Tuulikki Pietilä og Pentti Eistola med bistand fra Tove Jansson. Hans Kling og Tove Jansson laget figurene. Arbeidet ble gjort i løpet av 1970-tallet.   Eistola hadde tidligere, i 1958, laget en første, mindre modell av mummihuset. Huset befinner seg siden 2012 i Mummimuseet.

Handlingen i boken er at *Stinky* sniker seg inn i mummihuset en natt, «en måneskinnsnatt om høsten». Lille My hører lyder som han lager, og det meste av fortellingen går ut på at beboerne i huset går rundt og leter etter inntrengeren som har gjemt seg. «Den korte teksten er mest en guide for betrakterens oppdagelsesferder,» skriver Boel Westin i sin biografi om Jansson.

## Referanser
Spirit of Manila Airlines

**Spirit of Manila Airlines** er et lavprisflyselskap på Filippinene, med hovedkontor i Pasay i Metro Manila.  Hovedbasen er Clark internasjonale lufthavn, nord for byen.

## Destinasjoner
**Spirit of Manila Airlines** betjener følgende destinasjoner:
* **[[Filippinene]]**
** Angeles City - Clark internasjonale lufthavn **Hovedbase**
** Kalibo - Kalibo internasjonale lufthavn
** Manila - Ninoy Aquino internasjonale lufthavn
* **[[Taiwan]]**
** Taipei - Taiwan Taoyuan internasjonale lufthavn
* **[[Palau]] **
** Koror - Roman Tmetuchl internasjonale lufthavn
* **[[Macau]]**
** Macau - Macau internasjonale lufthavn

## Flåte

## Eksterne lenker
* 
* Offisielle nettsider
Aage O. Pedersen

**Aage Oddleif Pedersen** (født 2. juni 1931 i Kvanli i Lenvik, død 16. mai 1996) var valgt som representant for Norske Samers Riksforbund til Sametinget for periodene 1989–1993 og 1993–1997.

Pedersen var lærer og gårdbruker, bosatt i Lenvik i Troms. Han tok latinlinjen med gresk ved Kristelig Gymnas i Oslo i 1953, og ex. phil. og eksamen i hebraisk ved Universitetet i Oslo året etter. Han tok lærerprøven ved Tromsø offentlige lærerskole i 1963, senere Spesiallærerskolen 1. avdeling i Oslo.

På 1980-tallet satt han i landbruksnemnda i Lenvik, og var jordskiftemeddommer. Han var blant stifterne av Senja og Omegn Sameforening og var leder for foreningen da den ble etablert i 1987.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
Nying

**Nying** er et  slags bål med flere tømmerstokker plassert opp på hverandre, slik at det brenner i hele gapet mellom dem.

Gapet skapes ved å plassere passende tykke stokker mellom dem på hver ende. Bålet i mellom startes med tynnere og lett antennelige materialer plassert i gapet.

Et slikt «langbål»  er en lang og langsombrennende varmekilde. Brukt for overnatting ute, varmer den over hele lengden av den sovendes kropp med en jevn og mild varme. Det beregnes ca. én tomme tømmertykkelse per time brenning.

Siden stokken over beskytter mot direkte regn, og de brennende overflatene er løftet fra bakken, kan nying også benyttes for lyssignalisering og  veiledning for seilende.  

En annen variant har to parallelle stokker nederst, to pinner lent på kryss mellom disse på endene, og en tredje stokk midt over de to nederste og gir en kraftigere, men mindre synlig bål i hele gapet mellom de tre stokkene. 

Det kan lages et nytt vertikalt stablet sett med stokker rett bak for å reflektere varmen, for - om ønskelig - å skjule lyset, og viktigst for å avlede røyken oppover. 

Varianter som brenner enda lenger kan lages ved å ha flere stokker stablet på skrå klar til rulle inn til bålet når den under blir brent opp.

## Referanser


## Kilder
*
Inger-Ann Fossli

**Inger Ann Fossli** (født 29. juli 1959 i Spansdalen i Lavangen) representerte Norske Samers Riksforbund på Sametinget i periodene 1989–1993 og 1993–1997.

Fossli ble utdannet sosionom ved Nordland distriktshøgskole i Bodø i 1985. Hun jobbet som sosialkurator i Tromsø inntil hun mot slutten av 1987 ble ansatt som helse- og sosialsjef i Lavangen. I 2001 overtok Fossli driften av veikroen og campingplassen på Fossbakken. 

Hun var vararepresentant til NSR-styret i 1991–1994, og har hatt tillitsverv i en rekke samiske foreninger. Hun har også vært medlem av Norsk Sosionomforbunds samepolitiske utvalg og i Sosialdepartementets utvalg for å utrede samisk helse- og sosialplan, et utvalg nedsatt i 1991. Fra 1993 til 1997 var hun nestleder i Samisk Næringsråd.

I 2007 ble hun innvalgt som representant for Arbeiderpartiet i Lavangen kommunestyre, hvor hun hadde vervet som varaordfører frem til 2011.

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
Juutuanjoki

**Juutuanjoki** er ei elv i landskapet Lappland i Finland. Den renner fra innsjøen Solojärvi til Enaresjøen ved byen Enare. Den er 10,6 kilometer lang og har et nedbørfelt på .

## Referanser
Hellmuth Marx

**Hellmuth Marx** (født 17. juni 1915 i Linz i Østerrike, død 1. januar 2002 i Lienz) var en østerriksk billedhugger.

## Hans liv
Marx kom til verden som den yngste av fem barn i Linz ved Donau. Hans far, Viktor Marx fra Graz (1870–1928), var offiser i den keiserlige hæren. Hans mor, Clara Marx født Pichler (1876–1948) kom fra Oberdrauburg (Gjestgiveri Post).

I 1926 gikk han på gymnas i Graz, hjembyen til farmoren (Theresia Pesendorfer fra en gruveeierfamilie). Han tok artium ved Marieninstitutt i juni 1933.

Fra 1933 studerte han arkitektur ved Den tekniske høyskolen i Graz i sju semester, muligens i fotsporene til Pichler-familien i Oberdrauburg, og var også student hos professorene Daniel Pauluzzi, Alfred Wickenburg og Fritz Silberbauer ved Kunstskolen i Steiermark (Steirische Landeskunstschule). Trolig var han også student hos Wilhelm Gösser, lederen for en mesterklasse i tre- og steinhuggerkunst. Wilhelm Gösser var sønnen til billedhugger Hans Brandstetter, som i 1909 skapte minnetavlen for dikteren Friedrich Marx i Oberdrauburg.

I 1938/1939 ble han innkalt til militærtjeneste i Klagenfurt, deretter måtte han dra som soldat til Ishavsfronten. Krigshendelsene brakte ham til Lappland i Finland og til Narvik i Norge. Han fikk lov til å avbryte militærtjenesten fra mai 1939 til januar 1940 for å gjestestudere ved Den alminnelige billedhuggeravdeling ved Akademi for bildende kunst i Wien etter å ha avlagt opptaksprøve med suksess. Takket være studiepermisjon kunne han studere der også i vintersemester 1941/1942.

I 1946/1947 kom han tilbake til Akademiet ved Schillerplatz i Wien som student ved mesterskolen for billedhuggerkunst hos Josef Müllner. I 1948 kunne han slå seg ned hos sin mor og sine to søstre i Heiligenblut ved Grossglockner. Etter studietiden i Wien bodde han i Heiligenblut fra juni 1947 til høst 1955 og fra 1948 begynte han å arbeide som frittstående kunstner. Etter noen år med pendling mellom Heiligenblut og Oberdrauburg slo han seg endelig ned i Oberdrauburg og bodde der i det gamle familiehuset Stainernhaus ved Postplatz (i dag Torget) til han døde. Den 1. januar 2002 døde Hellmuth Marx i Lienz.

## Hans verk
Hellmuth Marx skapte som billedkunstner figurative verk. I hans kunst dominerte menneskekroppen. Først og fremst var han billedhugger, men i tillegg til denne hovedvirksomheten hadde Hellmuth Marx i løpet av sitt liv også viet seg til andre områder innenfor bildende kunst. En del av billedhuggerutdannelsen var akttegning og maleri som han til tider drev med og supplerte med fotografi. Fotonegativene, bl.a. portrettbildene, er gått tapt.

## Galleri

File:Geschnitzte Madonna.jpg 
File:Relief "Kauerndes Mädchen" 3.jpg


## Referanser


## Litteratur
Heidi Brunnbauer: Hellmuth Marx. Bildhauer in Oberdrauburg, Leben und Werke , ISBN 978-3-902589-51-4, Edition Weinviertel, 2014, s 9

## Eksterne lenker
*
Petter Laake

**Petter Laake** (født 1947) er en norsk matematiker og professor emeritus i medisinsk statistikk. Han har arbeidet med forskning innen statistisk teori for utvalgsundersøkelser, multivariable statistiske metoder og modeller for målefeil. Laake har undervist på alle nivåer.

Petter Laake tok examen artium ved Oslo katedralskole i 1966, og ble cand.real. ved Universitetet i Oslo i 1973. Han ble dr.philos. ved Universitetet i Oslo i 1988. Fra 1973 til 1979 var han ansatt ved Statistisk sentralbyrå (SSB). Fra 1980 var han ansatt ved Universitetet i Oslo, først ved det samfunnsvitenskapelige fakultet, og ved det medisinske fakultet fra 1988. Fra 1991 til 2017 var han professor i medisinsk statistikk da han ble professor emeritus. Laake har vært professor II ved Høgskolen i Molde siden 2017.

Laake etablerte i 2000 firmaet Statinet AS, der han var daglig leder til 2003. Firmaet er nå en del av Smerud Medical Research.

Petter Laake er bror av avdøde Knut Laake.

## Bibliografi
* Petter Laake, Bjørn Reino Olsen, Haakon Breien Benestad (red): Forskning i medisin og biofag , 1. utgave 2004, 2. utgave 2008. Gyldendal Akademisk. 
* Petter Laake, Anette Hjartåker, Dag S. Thelle, Marit B. Veierød (red): Epidemiologiske og kliniske forskningmetoder , 1. utgave 2007. Gyldendal Akademisk.
* Petter Laake, Haakon Breien Benestad, Bjørn Reino Olsen (eds): Research methodology in the medical and biological sciences, 1st ed. 2008. Academic Press/Elsevier.
* Marit B. Veierød, Stian Lydersen, Petter Laake (eds): Medical statistics in clinical and epidemiological research, 1st ed. 2012. Gyldendal Akademisk.
* Petter Laake, Haakon Breien Benestad, Bjørn Reino Olsen (eds): Research in medical and biological sciences, 1st ed. 2015. Academic Press/Elsevier.
* Morten W. Fagerland.  Stian Lydersen, Petter Laake. Statistical Analysis of Contingency Tables, 1st ed 2017. CRC Press.

## Referanser


## Eksterne lenker
* Publikasjoner Petter Laake i forskningsdokumentasjonssystemet Cristin
* Hjemmeside Petter Laake Universitetet i Oslo
* Petter Laake, ResearchGate
* Petter Laake, Google Scholar
Suela

**Suela** er et albansk kvinnenavn.

## Etymologi
*Suela* har usikker opprinnelse. Det kan være en kortform av spanske *Consuela*, «trøst».

## Utbredelse
*Suela* er et populært navn på jentebarn i Kosovo, og et vanlig kvinnenavn i Albania, men er lite brukt i andre land. 

|}

## Kjente personer med navnet
Personene i listen er ordnet kronologisk etter fødselsår.
*Suela Kacerja (født 1978), albansk-norsk førsteamanuensis
*Suela Haxhiraj (født 1982), norsk forsker
*Suela Mëhilli (født 1994), albansk alpinist
*Suela Mero, albansk-canadisk sanger

## Referanser


## Eksterne lenker
Brystimplantasjon

**Brystimplantasjon** er kosmetisk kirurgi der brystene kan forandres på en rekke forskjellige måter med hjelp av implantater. Brystene kan enten reduseres, forstørres eller løftes opp eller rekonstrueres. Brystenes resultat vil avhenge av form, størrelse og type og mengde hud.

Brystimplantasjon har mange navn og defineres ofte som plastisk kirurgi, plastikkirurgi, silikonpupper, kosmetisk kirurgi og estetisk kirurgi. Plastisk kirurgi kan ved enkelte tilfeller dekkes av det offentlige, dersom pasienten har varige plager og trenger en brystreduksjon eller brystforstørring.

Det finnes ulike typer av silikonpupper og behov, dette kan være brystforstørrelse, brystreduksjon, brystløft og brystrekonstruksjon.

Det er mange begrunnelser for å ta silikonpupper, deriblant hormonelle endringer, svangerskap og amming, vektendring, eller med et ønske om finere, større og jevnere pupper. Brystforstørrelse, brystreduksjon, brystløft og brystrekonstruksjon er blant noen av operasjonene en kan gjennomgå. I tillegg til å operere inn nye implantater, blir det også benyttet avansert estetisk brystkirurgi for å forsterke brystvev, koordinere misdannelser og utskifte gamle implantater .

Plastisk kirurgi er blitt mer teknologisk og moderne. Som følge av kontinuerlig forskning benyttes nå teknikker og metoder mer skånsomt, samt at risikoen for komplikasjoner er redusert. Implantatene er forskjellige fra type til type. De fleste har lang holdbarhet og gjerne noen års kapselgaranti. Det er også mulig å se hvordan resultatet eventuelt vil bli, samt hvordan de ulike alternativene vil se ut på ved bruk av en 3D-simulator .

Noen måneder eller år etter endt operasjon kan det oppstå komplikasjoner, både forventede og mindre forutsett. Kapsel er blant komplikasjonene som oftest forekommer. Kroppen setter i gang immunforsvar og reparasjonsprosessen, der bindevevshinnen blir gradvis tykkere, hva som fører til at brystet vil kjennes hardt og ømt. Det kan også oppstå blødninger for de som velger å legge inn implantatet under muskelen. En infeksjon kan også oppstå ved operasjonsbordet.

## Referanser


## Eksterne lenker
*
Graham Maule

**Graham Alexander Maule** (født 24. september 1958 i Glasgow, død 29. desember 2019) var en skotsk arkitekt og sangforfatter som sammen med John L. Bell ga ut flere innspillinger av egne sanger. 

Han fikk sin utdannelse på Mackintosh School of Architecture, University of Glasgow, 1975-80. Deretter ble han engasjert i ungdomsarbeid i Ruchill Church, Glasgow, 1980-82. Deretter var han et år i Anderston Kelvingrove Church, Glasgow, 1982-83. I 1983 ble han ungdomsarbeider knyttet til Iona Community i Glasgow 1983-86, og i 1986 ble han knyttet til Wild Goose Resource Group, Iona Community, Glasgow. Han fortsatte likevel å arbeide som deltidslærer på Leith School of Art, Edinburgh, fra 1996 og på University of Edinburgh, 2003-04. Han tok mastergrad i skulptur på Edinburgh College of Art og fortsatte der for å ta doktorgrad. 

Han er representert i Norsk salmebok 2013 med fire salmer, alle skrevet sammen med John L. Bell:
* Nr. 104 *I et skur ved Betlehem* 1987, oversatt av Hans-Olav Mørk 1999
* Nr. 214 *Han sto opp før dagen demret* 1988, oversatt av Sven Aasmundtveit 1999
* Nr. 433 *Da Herren kom til denne jord* 1987, oversatt av Hans-Olav Mørk 2000
* Nr. 434 *Det er navnet ditt jeg roper* 1987, oversatt av Hans-Olav Mørk 1999

## Referanser
Amit Ighani

**Amit Ighani** (født 18. april 1992 i Oslo) er en norsk lege og tidligere politiker (H). 

Han var vararepresentant til Stortinget fra Akershus i perioden 2017-2021, 1. vararepresentant for Høyre i Akershus fylkesting i perioden 2015-2019 og satt i Rælingen kommunestyre i perioden 2011-2015.

Han har studiekompetanse med realfag fra Lillestrøm videregående skole fra 2011, og studerte medisin ved Universitetet i Oslo og ble uteksaminert i 2017. Han var praktikant hos Høyres stortingsgruppe sommeren 2014, i McKinsey & Company vinteren 2015 og i Verdens helseorganisasjon sommeren 2016.

Ighani var nestleder i Akershus Unge Høyre 2012–2014 og ledet Romerike Unge Høyre 2009–2011. Han deltok på Unge Høyres eliteprogram i 2011.

## Referanser


## Eksterne lenker
*
Edith McNeill

**Edith McNeill** (født 1920 i Mount Pleasant i USA) er en amerikansk salmedikter. Hun har skrevet tekst og melodi til salmen «The steadfast love of the Lord never ceases» som er med i flere salmebøker, blant annet *[[Norsk salmebok 2013]]*.

## Referanser


## Eksterne lenker
* Oppslag i hymnary.org
Mystery shopping

**Mystery shopping** er et verktøy som brukes eksternt av i markedsundersøkelser av selskaper, organisasjoner eller internt av selskapene selv å måle kvaliteten på tjenesten, eller at selskaper samsvarer med forskrifter, eller for å samle spesifikk informasjon om produkter og tjenester. Mystery shopperens spesifikke identitet og hensikt er generelt ikke kjent ved gjennomføring.

Mystery shopping brukes av bedrifter som ønsker å kontrollere sine tjenester, kvalitet, personell og drift. I hovedsak, er det et kvalitetskontrolltilltak for å forbedre kvaliteten av tjenester på tvers av serviceorienterte bransjer overalt.

## Fremgangsmåte
En mystery shopper utfører bestemte oppgaver som å kjøpe et produkt, stille spørsmål, registrere klager eller oppfører seg på en bestemt måte, og deretter gi detaljerte rapporter eller tilbakemeldinger om sine erfaringer. For eksempel kan en mystery shopper besøke en fast food eller gourmetrestaurant for å spise et måltid en dag, eller bli sendt på oppdrag for å observere servicen på en kino eller til en bank. Vedkommende legger merke til spesifikke elementer ved produkter eller tjenester.

Etter utført oppdrag, fylles et spørreskjema ut og gir svar på alle tingene undersøkelsen skal avdekke. Eksempler på dette kan være om servitøren ga god service? Informerte butikkassistenten om spesialtilbudet?

## Etikk
Mystery shopping-organisasjonene anbefaler at deres undersøkelser kun bør brukes til insentivprogrammer, og at straff eller oppsigelser er en uhensiktsmessig bruk av data.
Leif H. Larsen

**Leif Holger Larsen** (født 27. januar 1954 i Stavanger, død 8. mai 2015 i Pakistan) var en norsk diplomat som fra september 2014 til sin død 8. mai 2015 var Norges ambassadør til Pakistan. Han hadde tidligere jobbet ved Norges ambassader i Saudi-Arabia, Island og NATO i Brussel.

Larsen ble født i Stavanger, og tok hovedfag i historie ved Universitetet i Bergen. I 1984 kom han inn på Utenriksdepartementets aspirantkurs.

Han var til stede under terrorangrepet mot Kabul Serena Hotell i Kabul i 2008.

Larsen døde i en helikopterstyrt nord i Pakistan.

## Referanser
Silvio Meincke

**Silvio Meincke** (født 1942) er en brasiliansk luthersk prest, salmedikter og teologiprofessor. Han har skrevet flere salmer, og er blant annet representert med en salme i *[[Norsk salmebok 2013]]*.

Meincke studerte teologi i São Leopoldo før han ble ordinert til prest i den lutherske kirken i Brasil. Senere ble han professor i systematisk teologi ved Escola Superior de Teologia. Han jobbet der i åtte år, før han begynte som rådgiver for sosiale spørsmål ved Centro Ecumênico de Catequese e Assessorias i São Leopoldo.

Han har fokusert mye på fattigdom i et så rikt land som Brasil, periodevis i oposisjon til militærdiktaturet som var i landet. Dette har kommet til uttrykk blant annet i salmetekster. 

Sammen med Astor Dalfert dannet han i 1990 koret Vocal Liberdade, som Meinche skrev flere sanger til. Koret ble invitert til Europa av den lutherske kirken i Tyskland, og gjorde flere konserter i Tyskland, Østerrike og Sveits.

Han har gitt ut flere bøker, og salmene hans er representert i salmebøker i flere land.

## Eksterne lenker
*  Biografi hos den lutherske kirken i Brasil
National Naval Aviation Museum

**National Naval Aviation Museum**, tidligere kjent som **National Museum of Naval Aviation** og **Naval Aviation Museum**, er et militært luftfartsmuseum for den amerikanske marine, beliggende på Naval Air Station Pensacola i Pensacola i Florida. Museet ble etablert 14. desember 1962 med et område på snaue 8 500 kvadratfot på anlegget som var reist under andre verdenskrig. Museet ble innviet i juni 1963.

## Referanser


## Eksterne lenker
*
Máret Guhttor

**Máret Álehtta Guhttor** (født 27. januar 1948 i Polmak, som senere ble del av Tana kommune) var representant for Norske Samers Riksforbund i Sametinget i periodene 1989–1993 og 1993–1997 og satt i Sametingsrådet i den andre perioden. 

Máret Guhttor/Janssa Lehttá Máret er utnevnt av Sametinget som representant til styret i FeFo - Finnmarkseiendommen/Finnmárkkuopmodat i to 4 års perioder (2018-2026). Hun var styreleder i 2018 (fra 19.6.) og i 2020. Hun representerte Tana kommune i ledelsen for Tanavassdragets fiskeforvaltning/Deanučázádaga guolástanhálddahus i to 4 års perioder (2015-2023) 

I Tana var hun på 1970-tallet sentral i arbeidet med å få opprettet en samisk barnehage, samisk skoleklasse og deretter sameskole, - en realitet i 1979. Året etter etablerte Tanabredden sameforening under hennes ledelse fast samisk barnehage. Fra 1979 til 1983 var hun leder i spesialnemnda for skolestyret i Tana. I årene 1980 til 1983 var hun vararepresentant til Finnmark fylkesting for Samefolkets liste. 

I studietiden var hun med å danne den første samiske studentforeningen, og var første lederen der fra 1982. Guhttor ble DH-kandidat i økonomi og administrasjon ved Finnmark distriktshøgskole i 1983, og tok senere grunnfag og mellomfag i offentlig rett i 1992 og grunnfag i statsvitenskap i 1996 ved Universitetet i Oslo. 

Hun har vært engasjert i arbeidet for å revitalisere duodji, samisk kunsthåndverk og husflid. Hun har vært med i Sámi duodjis styre og i Nordisk sameråds duodjiutvalg. 

Guhttor har ledet Oslo sameforening i flere perioder. Hun satt i Sametingsrådet i perioden 1993–1997, og var direktør for Samisk høgskole i perioden 1996–1999. Hun satt også i Universitetet i Oslos komite som utarbeidet retningslinjer for tilbakeføring og gjenbegraving av hodeskaller.

Hun var økonomileder fra 1983 til 1987 ved Rådet for videregående utdanning og økonomisjef fra 1987 til 1996 ved Statens institutt for folkehelse (SIFF) i Oslo.

I årene fra 1999 til 2012 var hun avdelingsdirektør ved samisk avdeling i Kommunaldepartementet. 

## Priser
* NSR-landsmøtets ærespris (2014)

## Referanser


## Kilder
* Odd Mathis Hætta: *Sametinget i navn og tall : Høsten 1989 - høsten 1993*
* Odd Mathis Hætta: *Sametinget i navn og tall : Høsten 1993 - høsten 1997*
Balli

**Balli** er et norrønt og gammeldansk mannsnavn som i dag er svært sjeldent. Navnet betyr «farlig, modig»  eller «ball».

## Etymologi
*Balli* har flere opprinnelser. Det er:
*dannet av norrøne *ballr*, «farlig, modig».
*dannet av norrøne *bǫllrææ, «ball».
*en variant av *Baldi*, en norrøn kortform av navn på *Bald-*, som *Baldvin*. Navneleddet *bald* har samme betydning som over.

*BalliR*, *Ballsi* og *Balsi* er norrøne varianter av navnet. *Balle* er en gammelsvensk form av navnet.

Andre navn med samme opprinnelse er *Balder* og *Bole*.

==Utbredelse==
*Balle* er kjent brukt i norske middelalderballader, blant annet i «Balle Buansson».

*Balli* og variantene er i dag svært lite brukt som fornavn.




|}



|}

==Kjente personer med navnet==
Personene i listen er ordnet kronologisk etter fødselsår.
===Menn===
*[[Balli Lelinge]], svensk pedagog
*[[Balli Riar]], indisk skuespiller
===Kvinner===
*[[Balli Kaur Jaswal]], singaporsk forfatter

==Annen bruk av navnet==
*Balle Frost, hovedperson i forestillingen [[Balle Frost og Leketøybanditten]]
*Balle Clorin, rollefigur spilt av Heide Steen jr. i TV-sketsjen *Supperådet''
*Balle Malurt, artistnavnet til gitaristen Bjarte Malum

## Referanser


## Eksterne lenker
Herefoss bygdekvinnelag

**Herefoss bygdekvinnelag** ble stiftet 3. mai 1947 i Herefoss i Aust-Agder. Foreningen var et lokallag underlagt Norges bondekvinnelag. Laget het *Herefoss bondekvinnelag* i perioden 1947–1951.

## Virksomhet
Laget utførte forskjellige typer praktisk arbeid, samlet inn penger, samt holdt ulike kurs, som for eksempel kurs i bunadssøm. På lagsmøtene var det andakt, foredrag av medlemmene, husmorråd, spørreklasse samt utfylling av lagsavisen *Bygdekvinna*. 
Laget ble lagt ned i 1999 på grunn av dalene medlemstall. Siste årsmøte var 20. oktober 1999.

## Arkivet
Arkivet etter Herefoss bygdekvinnelag befinner seg på KUBEN i Arendal. Arkivet omfatter møtebøker, journaler, korrespondanse, medlemsliste, regnskap og den håndskrevne lagsavisa Bygdekvinna.

## Referanser


## Eksterne lenker
*
Elisabeth Moldestad

**Elisabeth Moldestad** (født i Sandviken, Bergen) er en norsk salmedikter. Moldestad jobber som vernepleier, og har skrevet en salme som er med i *[[Norsk salmebok 2013]]*, dåpssalmen «Et vakkert lite menneske». Salmen ble skrevet til en salmekonkurranse i regi av Nynorsk kultursentrum i 2006, og kom på tredjeplass i konkurransen. Hun vant en julesangkonkurranse i regi av NRK Sogn og Fjordane i 2001.

## Referanser
Gisela Morales

**Gisela Morales** (født 17. desember 1987) er en guatemalansk tidligere svømmer. Hun representerte landet sitt under Sommer-OL 2004 i Aten, der hun blant annet var flaggbærer for sin nasjon under åpningsseremonien. 

## Se også
* Liste over flaggbærere for Guatemala under OL

## Referanser


## Eksterne lenker
*
Rikke Karlsen

**Rikke Karlsen** (født 1968 i Oslo) er en norsk keramiker,  bosatt i Lillesand.

Karlsen flyttet til Lillesand våren 2008 og har eget verksted på Justøya i Lillesand kommune.  Hun har tidligere bodd en periode på sørlandet, og i denne tiden var hun praktikant hos keramiker Grete H.H. Nash på Frikstad utenfor Kristiansand. I 2002 avsluttet hun utdanningen som lektor i kunst- og håndverk ved Kunsthøgskolen i Oslo, institutt for keramikk. I årene som fulgte deltok Karlsen på en rekke utstillinger i inn- og utland. Etter eksamen i 2002, hadde hun separatutstilling i galleri Norske Grafikere i Oslo. Flere ganger har hun deltatt på Østlandsutstillingen  og hun har også deltatt på gruppeutstillinger i Norge, Kina og Tyskland. Karlsen har hatt utstillinger på Galleri Ask i Åsgårdstrand (2008), Galleri Vanntårnet på Nesoddtangen (2008)  og Galleri Format i Oslo (2005).

I 2003 deltok Rikke Karlsen sammen med 12 andre keramikere  på en utstilling på Grønland polititasjon, der cellene og murene var en inspirasjonskilde for kunstnerne. Kunstnerne uttalte til *[[Aftenposten]]* at fengelcellen ga mange assosiasjoner og de ønsket og formidle tanker, drømmer og lengsler til dem som oppholdt seg mellom disse veggene.

I forbindelse med 100-årsjubileet for kvinners stemmerett i 2013, deltok Karlsen på en jubileumsutstilling med tittelen «Med kunsten som stemme» på Lindvedske hus i Arendal Hun sier følgende om sine arbeider til *Kulturnett Aust-Agder*:

Rikke Karlsen har vært kurslærer og timelærer på Kunsthøgskolen i Oslo, og hun har mottatt debutantstøtte, etableringsstipend og 2-årig arbeidsstipend fra Norsk kulturråd. Hun er medlem av Norske kunsthåndverkere (NB-Agder) og  tilknyttet Agder Kunstsenter.

## Referanser
Lukman Niode

**Lukman Niode** (født 21. oktober 1963 i Jakarta, død 17. april 2020 samme sted) var en indonesisk svømmer. Han representerte landet sitt i Sommer-OL 1984, der han blant annet var flaggbærer for sin nasjon under åpningsseremonien.

Lukman døde av COVID-19 på Pelni Hospital i Jakarta i en alder av 56 år.

## Se også
* Liste over flaggbærere for Indonesia under OL

## Referanser


## Eksterne lenker
*
Gershon Shefa

**Gershon Shefa** (født 1943) er en israelsk tidligere svømmer. Han representerte landet sitt under Sommer-OL 1968, der han blant annet var flaggbærer for sin nasjon under åpningsseremonien.

## Se også
* Liste over flaggbærere for Israel under OL

## Referanser


## Eksterne lenker
*
Makoto Fukui

**Makoto Fukui** (1940–1992) var en japansk svømmer. Han representerte landet sitt under Sommer-OL 1964, der han blant annet var flaggbærer for sin nasjon under åpningsseremonien. Han har både sølv og bronse fra stafetter under OL.

## Referanser


## Se også
* Liste over flaggbærere for Japan under OL

## Eksterne lenker
*
Automolius

***Automolius*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Små til middelsstore, avlange, mørkt brunlige skarabider. Kroppen er matt og fint hårete.

## Levevis
Larvene lever i jorda, der de eter røtter.

## Utbredelse
Denne gruppen lever i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Automoliini Britton, 1978
******* Slekten *Automolius* Britton, 1978 
******** *[[Automolius angustulus]]* (Burmeister, 1855)
******** *[[Automolius brooksi]]* (Britton, 1957)
******** *[[Automolius brunneus]]* (Lea, 1917)
******** *[[Automolius compactus]]* (Blackburn, 1898)
******** *[[Automolius cooki]]* (MacLeay, 1886)
******** *[[Automolius depressus]]* (Blanchard, 1850)
******** *[[Automolius evanescens]]* (Blackburn, 1898)
******** *[[Automolius fuligineus]]* (Britton, 1957)
******** *[[Automolius funereus]]* (Blackburn, 1906)
******** *[[Automolius granulatus]]* (Blackburn, 1888)
******** *[[Automolius hispidus]]* (MacLeay, 1886)
******** *[[Automolius humilis]]* (Blanchard, 1850)
******** *[[Automolius immitis]]* (Blackburn, 1906)
******** *[[Automolius irrasus]]* (Blackburn, 1906)
******** *[[Automolius maechidioides]]* (MacLeay, 1886)
******** *[[Automolius major]]* (Blackburn, 1906)
******** *[[Automolius nanus]]* (Britton, 1957)
******** *[[Automolius opaculus]]* (Blackburn, 1906)
******** *[[Automolius ordinatus]]* (MacLeay, 1886)
******** *[[Automolius phoxus]]* (Britton, 1957)
******** *[[Automolius pictus]]* (Blackburn, 1906)
******** *[[Automolius poverus]]* (Blanchard, 1850)
******** *[[Automolius propygidialis]]* (Lea, 1917)
******** *[[Automolius pygmaeus]]* (Burmeister, 1855)
******** *[[Automolius rotundus]]* (Blackburn, 1906)
******** *[[Automolius semitifer]]* (Blackburn, 1906)
******** *[[Automolius sordidus]]* (Britton, 1957)
******** *[[Automolius sulcatus]]* (Britton, 1957)
******** *[[Automolius tridentifrons]]* (Lea, 1917)
******** *[[Automolius valgoides]]* (Blanchard, 1850)
******** *[[Automolius vulgaris]]* (Britton, 1957)

## Eksterne lenker
* 
* Bildegalleri over australske arter
* The Tasmanian Forest Insect Collection - *Automolius depressus* https://web.archive.org/web/20131113100652/http://www.tfic.net.au/SpeciesPages/Automolius%20depressus.html
Selbu ungdomsskole

**Selbu ungdomsskole** er en ungdomsskole i Selbu kommune i Trøndelag, skolen ble opprettet i 1968 og ligger like nord for Selbu sentrum.

I 2022 ble skolen tildelt Benjaminprisen for sitt arbeid for inkludering og fellesskap fritt for rasisme og antisemittisme.

## Referanser


## Eksterne lenker
* Offisielle nettsider
Raimundas Mažuolis

**Raimundas Mažuolis** (født 9. mars 1972) er en litauisk tidligere svømmer. Han representerte Litauen under Sommer-OL 1996 i Atlanta, der han blant annet var flaggbærer for sin nasjon under åpningsseremonien. 

## Se også
* Liste over flaggbærere for Litauen under OL

## Eksterne lenker
*
Even Evensen

**Even Finstad Evensen** (født 1972) er en markedsførings- og tech-gründer, og tidligere journalist, manusforfatter, produsent, regissør og fotograf fra Asker. 

De senere årene har han drevet virksomhet innen innholdsmarkedsføring. 

I 2017 vant Evensen prisen for beste utenlandske dokumentar på en filmfestival i Milano i Italia, med filmen *Til Valhall*. Samme film fikk hederlig omtale på American Documentary Film Festival i 2019, der den var påmeldt i kategorien «ikke-amerikansk feature».

Evensen produserte og regisserte også filmen om -spiller John Arne Riise sitt liv – om hvordan han snudde det å bli mobbet som liten til noe positivt i *Venstrebeint – Historien om John Arne Riise* (engelsk tittel *Lefty – story of a Liverpool player*) – som vant mange priser samt herdelig omtale i AMDOCS i USA.

## Radio og TV
Etter endt utdannelse innen media og journalistikk i Oslo startet han i 1998 i Asker og Bærum lokal-TV - og jobbet også for TV 2 Nyheter og sport og TVNorge under denne tiden som allroundreporter.   

I 2001 ble han ansatt i TV 2s sportsavdeling og samme høst startet han i *[[God kveld Norge]]*.

Evensen jobbet som journalist i Aller Forlag, og senere TVNorge-nyhetene fra 2006 til 2010. Fra 2010 har han jobbet for Monster Entertainment med ulike prosjekter. Som konsulent for selskapet Seefood var han med på å vinne Gullruten med både *[[Asbjørn Brekke-show]]* og *[[På hjul med Dag Otto]]*.

I mai 2012 stiftet han selskapet Moonlanding. 

I desember 2016 produserte og regisserte han filmen *Til Valhall* om MMA-fighteren Emil Meeks vei til UFC. 

## Referanser